Ministerstvo zdravotníctva SR

Riadiaci orgán pre Operačný program Zdravotníctvo

Oznámenie o strategickom dokumente
podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov

-	zisťovacie konanie

Revízia Operačného programu Zdravotníctvo

Úprava finančného plánu a indikatívnych regionálnych finančných alokácií OPZ, doplnenie core ukazovateľa do setu core ukazovateľov OPZ a formálna úprava OPZ týkajúca sa prechodu kompetencií CKO

Bratislava, 10. máj 2013

I. ZÁKLADNÉ ÚDAJE O OBSTARÁVATEĽOVI

1.	Názov:
Ministerstvo zdravotníctva Slovenskej republiky

2.	Identifikačné číslo:
165565

3.	Adresa sídla:
Limbová 2
P.O. Box 52
837 52 Bratislava 37
Slovenská republika

4.	Meno, priezvisko, adresa, telefónne číslo a iné kontaktné údaje oprávneného zástupcu obstarávateľa:
Ing. Marek Brezničan
generálny riaditeľ sekcie európskych programov a projektov Ministerstva zdravotníctva SR Limbová 2
P.O. Box 52
837 52 Bratislava 37
tel.:02 59 373 518
fax: 02 59 373 435
e-mail: marek.breznican@health.gov.sk 

5.	Meno, priezvisko, adresa, telefónne číslo a iné kontaktné údaje kontaktnej osoby, od ktorej možno dostať relevantné informácie o strategickom dokumente a miesto na konzultácie:
Mgr. Edmund Škorvaga
riaditeľ odboru programov EÚ Ministerstva zdravotníctva SR
Limbová 2
P.O. Box 52
837 52 Bratislava 37
tel.:02 59 373 268
e-mail: edmund.skorvaga@health.gov.sk

II. ZÁKLADNÉ ÚDAJE O STRATEGICKOM DOKUMENTE 

1.   Názov
      Revízia Operačného programu Zdravotníctvo (ďalej len „OPZ“)
Úprava finančného plánu a indikatívnych regionálnych finančných alokácií OPZ, doplnenie core ukazovateľa do setu core ukazovateľov OPZ a formálna úprava OPZ týkajúca sa prechodu kompetencií CKO.

2.	Charakter
OPZ je strategický programový dokument pre čerpanie pomoci z fondov Európskej únie na roky 2007 – 2013. Definuje globálny cieľ, prioritné osi, opatrenia a rámcové aktivity, ktoré budú podporované na území cieľov Konvergencia v danom období. Z geografického hľadiska dopady všetkých opatrení OPZ budú zasahovať celé územie Slovenskej republiky okrem Bratislavského samosprávneho kraja.

Posudzovanie vplyvu strategického dokumentu (ďalej len „SEA“) v roku 2007 zabezpečovalo Ministerstvo zdravotníctva SR v spolupráci s Ministerstvom životného prostredia SR, ktoré bolo vykonané podľa Smernice 2001/42/ES Európskeho parlamentu a Rady z 27. júna 2001 o posudzovaní vplyvov určitých plánov a programov na životné prostredie a podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o posudzovaní vplyvov“). Výsledky SEA procesu sú uvedené v dokumente, ktorý je zverejnený na internetovej stránke Ministerstva zdravotníctva SR pre štrukturálne fondy (http://opz.health-sf.sk/operacny-program-zdravotnictvo-zd).
 
Zmeny, ktoré navrhuje RO OPZ vykonať sú zmeny vyplývajúce z internej analýzy disponibilných finančných prostriedkov RO, zo zmeny nastavenia vykazovania presnosti spolufinancovania v systéme SFC2007, z odporúčania Európskej komisie, ktoré bolo adresované listom č. Ares (2012)978098 zo dňa 17.8.2012 „Vyjadrenie EK týkajúce sa Výročnej správy  2011, článok 67, § 4 Nariadenia 1083/2006“ a listu č. Ares(2012)967998 zo dňa 13.8.2012 „Preskúmanie kvality kategorizácie údajov a základných ukazovateľov pre ERDF a FS hlásených v SFC2007 v nadväznosti na výročné správy o vykonávaní za rok 2011 a prípravu Strategickej správy za rok 2012“ a z legislatívnych zmien v organizácii činnosti vlády a organizácii ústrednej štátnej správy.

Revízia rieši  nasledovné potreby úpravy OPZ:

1.	A. Úprava finančného plánu OPZ v dôsledku realokácie  finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej osi 2 – „Podpora zdravia a predchádzanie zdravotným rizikám“, opatrenia 2.1 „Rekonštrukcia a modernizácia zariadení ambulantnej zdravotnej starostlivosti“.
B. Úprava finančného plánu v dôsledku navýšenia národných zdrojov na Prioritnej osi 3 Technická pomoc o sumu 1 EUR. 
C. Úprava regionálnych finančných alokácií OPZ v dôsledku realokácie  finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej osi 2 – „Podpora zdravia a predchádzanie zdravotným rizikám“ , opatrenia 2.1 „Rekonštrukcia a modernizácia zariadení ambulantnej zdravotnej starostlivosti“.
2.	Doplnenie core ukazovateľa – „Počet podporených projektov (Informačná spoločnosť)“ do setu core ukazovateľov OPZ. 
3.	Formálne úpravy textu týkajúce sa prechodu kompetencií Centrálneho koordinačného orgánu (ďalej len „CKO“) vyplývajúce zo zákona č. 60/2013 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov.

V nadväznosti na uvedené MZ SR vypracovalo v súlade s aktualizovaným Metodickým pokynom CKO č.10 k revízii operačných programov z 13. augusta 2010  revíziu OPZ v nasledovných štyroch tematických oblastiach:
1.	A. Úprava finančného plánu OPZ v dôsledku realokácie finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej osi 2 – „Podpora zdravia a predchádzanie zdravotným rizikám“, opatrenia 2.1 „Rekonštrukcia a modernizácia zariadení ambulantnej zdravotnej starostlivosti“

1.1	Prioritná os 1 – Modernizácia zdravotníckeho systému nemocníc
Opatrenia prioritnej osi 1:
-	Opatrenie 1.1 „Výstavba, rekonštrukcia a modernizácia špecializovaných nemocníc“
-	Opatrenie 1.2 „Výstavba, rekonštrukcia a modernizácia všeobecných nemocníc“

Prioritná os 1 „Modernizácia zdravotníckeho systému nemocníc“ zahŕňa (zdravotnícku infraštruktúru všeobecných a špecializovaných nemocníc -  poskytovatelia kuratívnej, akútnej a klinickej zdravotnej starostlivosti).

1.2. Prioritná os 2 – Podpora zdravia a predchádzanie zdravotným rizikám
Opatrenia prioritnej osi 2:
-	Opatrenie 2.1 „Rekonštrukcia a modernizácia zariadení ambulantnej zdravotnej starostlivosti“
-	Opatrenie 2.2 „Obnova a modernizácia zdravotníckej techniky“

Prioritná os 2 je po vecnej stránke orientovaná na dopytové projekty (opatrenie 2.1) a na národné projekty (opatrenie 2.2). Intervencie v rámci prioritnej osi 2 sú prostredníctvom dopytových projektov – 2.1 smerované do infraštruktúry ambulancií (polikliník a zdravotných stredísk -  poskytovatelia komplexnej ambulantnej zdravotnej starostlivosti spojenej s prevenciou), ako aj  prostredníctvom národných projektov – 2.2 („Dobudovanie infraštruktúry Národnej transfúznej služby SR“ –  prijímateľ Národná transfúzna služba).

Z dôvodu následnej potreby realokácie disponibilných finančných prostriedkov na prioritnej osi 1 do prioritnej osi 2, (opatrenie 2.1) navrhujeme úpravu finančného plánu OPZ.

Dotknutá časť OPZ:
8.2 Finančný plán OPZ za celé programové obdobie podľa prioritných osí

Analýza a zdôvodnenie zmeny:
K 31.1.2013 bolo v rámci OPZ na prioritnej osi 1 a 2 (ďalej aj „PO“ ) zazmluvnených             281 038 157,18 EUR (EÚ + ŠR zdroj), čo predstavuje 98,64 % z vyčlenenej alokácie PO 1 a PO2. Čerpanie dosiahlo 73,09 %, čo predstavuje 208 241 984,97 EUR (EÚ+ŠR zdroj) z alokácie PO 1 a PO2. 

Alokácia finančných prostriedkov na PO 1 predstavuje 227 147 059,00  EUR (zdroj EÚ+ŠR). Naproti tomu alokácia na PO 2 je 57 764 706,00 EUR (zdroj EÚ+ŠR), čo je oproti prioritnej osi 1 výrazne menší objem finančných prostriedkov. Skutočnosť je však taká, že napriek nízkej alokácii na tejto osi (konkrétne na opatrení 2.1 s alokáciou 50 507 291,00EUR – zdroj EÚ+ŠR), bol podporený väčší počet prijímateľov prostredníctvom menších projektov čo sa týka objemu finančných prostriedkov (priemerná hodnota projektov v opatrení 2.1 je v sume 1 303 255,02 EUR (EÚ+ŠR). Opatrenie 2.1 má vysokú absorpčnú schopnosť z hľadiska dopytu zo strany potenciálnych žiadateľov a z dôvodu potreby investícií do zastaranej zdravotníckej infraštruktúry.
Na PO 2 je väčšia efektivita využitia menšieho objemu finančných zdrojov ako na PO 1.           Na PO 1 bolo predložených 67 žiadostí o NFP v celkovej sume 471 040 749,00 EUR (EÚ+ŠR), schválených 26 žiadostí o NFP v sume 227 114 387,92 EUR (EÚ+ŠR) a zazmluvnených 26 projektov v sume 226 863 561,26 EUR (EÚ+ŠR). Počet zazmluvnených projektov z celkového počtu predložených žiadostí o NFP predstavuje 38,8 %. Priemerná výška  finančnej alokácie zazmluvneného projektu na PO 1 je 8 725 521,59 EUR (EÚ+ŠR). Na PO 2 bolo predložených 202 žiadostí o NFP (čo je o 135 viac ako na PO 1) v sume 245 946 722,47 EUR (EÚ+ŠR), schválených bolo 42 žiadostí o NFP v sume 61 993 999,44 EUR (EÚ+ŠR) a zazmluvnených bolo 37 projektov v sume 54 174 595,92 (EÚ+ŠR). Počet zazmluvnených projektov z celkového počtu predložených žiadostí o NFP predstavuje 18,32 %. Priemerná výška finančnej alokácie zazmluvneného projektu na PO 2 je 1 464 178,27 EUR (EÚ+ŠR), čo je o 7 261 178,27 EUR (EÚ+ŠR) menej ako na PO 1.
Ak abstrahujeme na PO 2 od opatrenia 2.2. kde je zazmluvnený iba 1 národný projekt a budeme uvažovať iba s opatrením 2.1 tak priemerná výška finančnej alokácie zazmluvneného projektu klesne na hodnotu 1 303 255,02 EUR (EÚ+ŠR).

Riadiaci orgán internou analýzou stavu implementácie projektov na PO 1 po zohľadnení výšky nedočerpaných finančných prostriedkov v prípade ukončených projektov, nezrovnalostí na projektovej úrovni ako aj na programovej štruktúre identifikoval disponibilné finančné prostriedky vo výške 5 500 010,00 EUR na zdroji ERDF.

Z hore uvedenej analýzy vyplýva relevantnosť potreby presunu finančných prostriedkov z prioritnej osi 1 – „Modernizácia zdravotníckeho systému nemocníc“ v sume 5 500 010,00 EUR (zdroj ERDF) do prioritnej osi 2 – „Podpora zdravia a predchádzanie zdravotným rizikám, opatrenia 2.1 „Rekonštrukcia a modernizácia zariadení ambulantnej zdravotnej starostlivosti“ z dôvodu väčšej efektivity využitia menšieho objemu zostávajúcich finančných prostriedkov, nakoľko počet žiadaných projektov na PO 2 (opatrenie 2.1) oproti PO 1 je väčší o 133 a priemerná hodnota dopytovo orientovaných projektov na PO 2 (na opatrení 2.1) oproti PO 1 je menšia o 7 422 266,57 EUR (EÚ+ŠR).

1.	B. Úprava finančného plánu v dôsledku navýšenie národných zdrojov na Prioritnej osi 3 Technická pomoc o sumu 1 EUR 

Z technických dôvodov po zavedení  novej verzie systému SFC2007 navrhujeme úpravu finančného plánu OPZ – navýšenie národných zdrojov na prioritnej osi 3 Technická pomoc o sumu 1 EUR za účelom dodržania miery spolufinancovania z ERDF vyjadreného z celkových oprávnených verejných výdavkov v maximálnej výške 85,0% v zmysle čl. 53 ods. 1b) nariadenia Rady (ES) č. 1083/2006 z 11. júla 2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999.

Na základe zmeny, ktorá bola vykonaná medzi prvou verziou a nasledujúcu verziou systému SFC2007, je potrebné za účelom dodržania podielu pomoci z ERDF vyjadreného z celkových oprávnených verejných výdavkov v maximálnej výške 85,0% zvýšiť národné zdroje na Prioritnej osi 3 Technická pomoc o sumu 1 EUR. 

Dotknutá časť OPZ:
8.2 Finančný plán OPZ za celé programové obdobie podľa prioritných osí

Analýza a zdôvodnenie zmeny:
Úprava finančného plánu OPZ na úrovni Prioritnej osi 3 Technická pomoc reaguje na zmenu zavedenú v systéme SFC2007. V pôvodnom finančnom pláne OPZ s pôvodnými hodnotami jednotlivých zdrojov na Prioritnej osi 3 bola miera spolufinancovania z ERDF k celkovým oprávneným verejným výdavkom s percentuálnou hodnotou 85,0000033 systémom SFC akceptovaná ako miera spolufinancovania s percentuálnou hodnotou 85%.
Pri úkone zasielania 2. verzie OPZ (po revízii č. 1) SFC2007 neumožnil odoslať predmetnú verziu OPZ s pôvodným finančným plánom s pôvodnými hodnotami na Prioritnej osi 3. Miera spolufinancovania pomoci ERDF k celkovým oprávneným verejným výdavkom s percentuálnou hodnotou 85,0000033 nebola SFC2007 akceptovaná ako miera spolufinancovania s percentuálnou hodnotou 85%. Riadiaci orgán pre OPZ musel pristúpiť k úprave finančných ukazovateľov v SFC2007 v časti Finančná tabuľka – Údaje o priorite pre konvergenciu na Prioritnej osi 3. Úprava bola vykonaná navýšením národných zdrojov o sumu 1 EUR, čo spôsobilo pokles miery spolufinancovania pomoci ERDF k celkovým oprávneným verejným výdavkom na hodnotu 84,999994. Túto úpravu je nutné vykonať aj na úrovni OPZ.

1.	C. Úprava indikatívnych regionálnych finančných alokácií OPZ v dôsledku relaokácie finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej osi 2 – „Podpora zdravia a predchádzanie zdravotným rizikám“, opatrenia 2.1 „Rekonštrukcia a modernizácia zariadení ambulantnej zdravotnej starostlivosti“

Potreba úpravy indikatívnych regionálnych plánov vyplynula z realokácie finančných prostriedkov z prioritnej osi 1 do prioritnej osi 2. Výška alokácií pre jednotlivé regióny presunu finančných prostriedkov bola vypočítaná pôvodnými percentuálnymi podielmi stanovenými v Operačnom programe Zdravotníctvo.

Dotknutá časť OPZ:
8.4 Regionálne finančné alokácie OPZ

2. Doplnenie core ukazovateľa – „Počet podporených projektov (Informačná spoločnosť)“ do setu core ukazovateľov OPZ 
Dňa 7. 9. 2012 Ministerstvo zdravotníctva SR ako Riadiaci orgán pre Operačný program Zdravotníctvo zaslalo elektronicky členom MV pre OPZ na odsúhlasenie formou písomného postupu pre prijatie rozhodnutia doplnenie core ukazovateľa  č. 11 „Počet podporených projektov (Informačná spoločnosť)“ do setu core ukazovateľov OPZ. Dňa 26. 9. 2012 bolo prijaté uznesenie MV pre OPZ k schváleniu doplnenia core ukazovateľa č.11 do zoznamu ukazovateľov OPZ.

Dotknutá časť OPZ:
4.3.2 Meranie účinnosti dosahovania globálneho cieľa OPZ 
5.1.1 Špecifický cieľ a zameranie prioritnej osi 1
5.2.1 Špecifický cieľ a zameranie prioritnej osi 2

Analýza a zdôvodnenie zmeny:
Potreba doplnenia core ukazovateľa vyplynula z odporúčania Európskej komisie, ktoré bolo adresované listom č. Ares (2012)978098 zo dňa 17.8.2012 „Vyjadrenie EK týkajúce sa Výročnej správy  2011, článok 67, § 4 Nariadenia 1083/2006“ a listu č. Ares(2012)967998 zo dňa 13.8.2012 „Preskúmanie kvality kategorizácie údajov a základných ukazovateľov pre ERDF a FS hlásených v SFC2007 v nadväznosti na výročné správy o vykonávaní za rok 2011 a prípravu Strategickej správy za rok 2012“. EK identifikovala, že vo VS OPZ v rámci horizontálnej priority Informačná spoločnosť je vykazovaný  ukazovateľ „Počet podporených projektov (Informačná spoločnosť)“, ktorý je zároveň aj core ukazovateľom uvedeným v dokumente s názvom „Indicative Guidelines on Evaluation Methods: Reporting on Core Indicators for the European Regional Development fund and the Cohesion Fund“. V záujme kvalitnejšieho vykazovania údajov, zosúladenia ukazovateľov vykazovaných pod programovou štruktúrou a ukazovateľov vykazovaných pod horizontálnymi prioritami (v nadväznosti na pripomienku č. 1 v prilohe 2 listu Komisie č. Ares(2012)967998 – 13.08.2012) a za účelom zabezpečenia konzistentného reportovania tohto ukazovateľa naprieč programami na národnej úrovni EK odporúča uvedený ukazovateľ doplniť do setu core ukazovateľov OPZ. Proces písomného postupu prijatia rozhodnutia sa skončil 21. 9. 2012. Na riadiaci orgán pre OPZ bolo k 21. 9. 2012 doručených 14 stanovísk akceptujúcich doplnenie core ukazovateľa č. 11 do setu core ukazovateľov OPZ. V súlade s článkom 11 ods. 3 Rokovacieho poriadku MV pre OPZ členovia MV OPZ doplnenie core ukazovateľa č.11 do setu core ukazovateľov schválili. Dňa 26. 9. 2012 bolo prijaté uznesenie MV pre OPZ k schváleniu doplnenia core ukazovateľa č.11 do setu core ukazovateľov OPZ.

Projekty deklarujúce príspevok k Horizontálnej priorite Informačná spoločnosť budú vykazované vo VS OPZ v rámci horizontálnej priority ako aj v rámci core ukazovateľa na úrovni prioritných osí.

3. Formálna úprava OPZ týkajúca sa prechodu kompetencií CKO

RO OPZ navrhuje formálnu úpravu OPZ z dôvodu prechodu kompetencií Centrálneho koordinačného orgánu v nadväznosti na zmenu kompetenčného zákona.

Dotknutá časť OPZ:
9.1.1 Centrálny koordinačný orgán

Analýza a zdôvodnenie zmeny:
Zákonom č. 37/2010 Z. z. z 20. januára 2010, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov sa od 1. júla 2010 rozšírila pôsobnosť Úradu vlády SR o oblasť koordinácie využívania finančných prostriedkov z fondov Európskej únie presunom kompetencie výkonu Centrálneho koordinačného orgánu z Ministerstva výstavby a regionálneho rozvoja SR na Úrad vlády SR.
Zákonom č. 403/2010 Z. z. z 13. októbra 2010, ktorým sa mení a dopĺňa zákon č. 575/2001 Z. z. o organizácií činnosti vlády a organizácií ústrednej štátnej správy v znení neskorších predpisov od 1. januára 2011 prešla kompetencia výkonu Centrálneho koordinačného orgánu z Úradu vlády SR na Ministerstvo dopravy, výstavby a regionálneho rozvoja SR. 
Zákonom č. 60/2013 Z. z. z 13.marca 2013, ktorým sa mení a dopĺňa zákon č. 575/2001 Z. z. o organizácií činnosti vlády a organizácií ústrednej štátnej správy v znení neskorších predpisov prešla od 1. apríla 2013 kompetencia výkonu Centrálneho koordinačného orgánu z  Ministerstva dopravy, výstavby a regionálneho rozvoja SR na Úrad vlády SR.

3.	Ciele OPZ
Hlavným cieľom OPZ je „Zlepšenie podmienok ovplyvňujúcich zdravotný stav obyvateľstva v produktívnom, ako aj v neproduktívnom veku, prostredníctvom zvyšovania kvality, efektívnosti a dostupnosti zdravotnej starostlivosti a podpory zdravia, v rámci zdravotníckej infraštruktúry. Tento globálny cieľ sa dosiahne realizáciou  prioritných osí:

1.	Modernizácia zdravotníckeho systému nemocníc
2.	Podpora zdravia a predchádzania zdravotným rizikám

Špecifickým cieľom prioritnej osi 1 je zabezpečiť výstavbu, rekonštrukciu a modernizáciu zdravotníckej infraštruktúry všeobecných a špecializovaných nemocníc s prednostným zameraním na liečbu ochorení „skupiny 5“.
Špecifickým cieľom prioritnej osi 2 je zabezpečiť rekonštrukciu a modernizáciu zdravotníckej infraštruktúry ambulantnej zdravotnej starostlivosti s prednostným zameraním na prevenciu a podporu zdravia u ochorení „skupiny 5“, ako aj na zabezpečenie adekvátneho prístrojového vybavenia.

Ciele sa vyššie uvedenými zmenami v rámci OPZ nemenia.

4. Stručný opis zmien strategického dokumentu 

Návrh revízie OPZ rieši  nasledovné potreby úpravy OPZ:

1.	A. Úpravu finančného plánu OPZ v dôsledku realokácie finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej si 2 – „Podpora zdravia a predchádzanie zdravotným rizikám“, opatrenia 2.1 „Rekonštrukcia a modernizácia zariadení ambulantnej zdravotnej starostlivosti“.
B. Úpravu finančného plánu v dôsledku navýšenia národných zdrojov na Prioritnej osi 3 Technická pomoc o sumu 1 EUR.
C. Úpravu regionálnych finančných alokácií OPZ v dôsledku realokácie finančných prostriedkov z prioritnej osi 1 – „Modernizácia zdravotníckeho systému nemocníc“ do prioritnej osi 2 – „Podpora zdravia a predchádzanie zdravotným rizikám“ , opatrenia 2.1 „Rekonštrukcia a modernizácia zariadení ambulantnej zdravotnej starostlivosti“.
2.	Doplnenie core ukazovateľa – „Počet podporených projektov (Informačná spoločnosť)“ do setu core ukazovateľov OPZ. 
3.	Formálne úpravy textu týkajúce sa prechodu kompetencií Centrálneho koordinačného orgánu (ďalej len „CKO“) vyplývajúce zo zákona č. 60/2013 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov.

Zmeny, ktoré navrhuje RO OPZ vykonať sú zmeny vyplývajúce z internej analýzy disponibilných finančných prostriedkov RO, z technických dôvodov po zavedení zmeny v systéme SFC2007, z odporúčania Európskej komisie, ktoré bolo adresované listom            č. Ares (2012)978098 zo dňa 17.8.2012 „Vyjadrenie EK týkajúce sa Výročnej správy 2011, článok 67, § 4 Nariadenia 1083/2006“ a listu č. Ares(2012)967998 zo dňa 13.8.2012 „Preskúmanie kvality kategorizácie údajov a základných ukazovateľov pre ERDF a FS hlásených v SFC2007 v nadväznosti na výročné správy o vykonávaní za rok 2011 a prípravu Strategickej správy za rok 2012“ a z legislatívnych zmien v organizácii činnosti vlády a organizácii ústrednej štátnej správy.

5.	Uvažované variantné riešenia
Navrhovaná zmena OPZ bude vypracovaná invariantne, nakoľko zmeny sú jednoznačné dané a nie je dôvod uvádzať, resp. riešiť ich varianty.

6.	Vecný a časový harmonogram prípravy a schvaľovania
Navrhovaná zmena OPZ bola schválená Monitorovacím výborom OPZ na jeho VII. zasadnutí dňa 25.4.2013. Po ukončení SEA procesu RO OPZ predloží komplexný návrh revízie OPZ na posúdenie EK.

7.	Vzťah k iným strategickým dokumentom
NSRR je základným rámcovým strategickým dokumentom na celoštátnej úrovni, ktorý stanovuje rozvojové priority spolufinancované zo ŠF a KF v programovom období 2007-2013 v nadväznosti na Strategické usmernenia Spoločenstva definujúce rámce pre intervencie fondov na európskej úrovni.
Ako prvú zo svojich strategických priorít identifikuje NSRR strategickú prioritu Infraštruktúra a regionálna dostupnosť, ktorej globálnym cieľom je „zvýšenie hustoty vybavenia regiónov infraštruktúrou a zvýšenie efektívnosti s ňou súvisiacich verejných služieb“. Uvedený cieľ je dosahovaný prostredníctvom realizácie jednotlivých špecifických priorít NSRR. OPZ je operačným programom, pre ktorý je relevantná špecifická priorita1.4 Zdravotnícka infraštruktúra. Jej cieľ je definovaný ako „Zlepšenie podmienok ovplyvňujúcich zdravotný stav obyvateľstva v produktívnom ako aj v neproduktívnom veku prostredníctvom zvyšovania kvality zdravotníckej infraštruktúry.“ Východiskom NSRR pre určenie stratégie OPZ je, že cieľ špecifickej priority 1.4 NSRR je dosahovaný predovšetkým prostredníctvom implementácie OPZ.

8.	Orgán kompetentný na jeho prijatie
Monitorovací výbor OPZ a Európska komisia.

9.	Druh schvaľovacieho dokumentu
Uznesenie Monitorovacieho výboru OPZ a rozhodnutie EK o schválení revízie OP.

III.	ZÁKLADNÉ ÚDAJE O PREDPOKLADANÝCH VPLYVOCH STRATEGICKÉHO DOKUMENTU NA ŽIVOTNÉ PROSTREDIE VRÁTANE ZDRAVIA 

1.	Požiadavky na vstupy
Zmeny, ktoré navrhuje RO OPZ vykonať sú zmeny vyplývajúce z internej analýzy disponibilných finančných prostriedkov RO, zo zmeny nastavenia vykazovania presnosti spolufinancovania v systéme SFC200, z odporúčania Európskej komisie, ktoré bolo adresované listom č. Ares (2012)978098 zo dňa 17.8.2012 „Vyjadrenie EK týkajúce sa Výročnej správy 2011, článok 67, § 4 Nariadenia 1083/2006“ a listu č. Ares(2012)967998 zo dňa 13.8.2012 „Preskúmanie kvality kategorizácie údajov a základných ukazovateľov pre ERDF a FS hlásených v SFC2007 v nadväznosti na výročné správy o vykonávaní za rok 2011 a prípravu Strategickej správy za rok 2012“ a z legislatívnych zmien v organizácii činnosti vlády a organizácii ústrednej štátnej správy.

2.	Údaje o výstupoch
Navrhovanými zmenami nedôjde k zmene v zameraní OPZ. Skupiny oprávnených aktivít realizovaných v rámci OPZ ako aj ostatných kritérií oprávnenosti zostanú nezmenené.

3.	Údaje o priamych a nepriamych vplyvoch na životné prostredie 
Vzhľadom na charakter úprav v dokumente OPZ, predmetná revízia nemá žiaden iný vplyv na životné prostredie ako bolo uvedené v pôvodnom OPZ.
Rekonštrukcie objektov prispejú k riešeniu energetickej náročnosti vybraných objektov a posilnia využívanie alternatívnych zdrojov energie. Realizácia OPZ bude prínosom aj z hľadiska kultúrno-historického, nakoľko niektoré objekty sídlia často aj v historických budovách, ktoré sú súčasťou pamiatkových zón alebo aj samotné budovy majú svoju historickú hodnotu, obnovením týchto budov s rešpektovaním podmienok pamiatkových úradov sa znásobí hodnota uvedených objektov. Rekonštrukcia aj ostatných budov, ich vhodné architektonické stvárnenie prispeje k celkovému oživeniu estetiky a hygieny nielen sídelného, ale aj pracovného prostredia.
K negatívnym vplyvom možno zaradiť vplyvy, ktoré vzniknú pri rekonštrukcii a modernizovaní budov, aplikácii nových technológií, výmene starého prístrojového vybavenia a pod. Tie sú zhodné, ako bývajú pri podobných stavbách a rekonštrukciách. Ide o predovšetkým o hluk, prachové emisie, produkciu odpadov a pod. Budú trvať krátkodobo a dočasne. Dodržaním vhodnej pracovnej technológie a pracovnej  disciplíny mnohé z týchto negatívnych vplyvov je možné eliminovať.
Pri realizácii OPZ môžu vznikať zvýšené množstvá ostatných aj nebezpečných odpadov, najmä pri výmene starého a často aj nefunkčného prístrojového vybavenia zdravotných zariadení. Najviac pribudnú využiteľné, ale aj nevyužiteľné odpady z rekonštrukcií budov, taktiež v kategóriách ostatné aj nebezpečné. K nebezpečným patria napr. staré strechy so strešnou krytinou na báze azbestov, stavebné odpady znečistené nebezpečnými látkami, staré nevyužité chemikálie a pod. Realizácia týchto aktivít bude musieť byť nevyhnutne posúdená podľa zákona č. 24/2006 Z. z. o posudzovaní vplyvov na životné prostredie.

4.	Vplyv na zdravotný stav obyvateľstva
Hlavným cieľom  OPZ je zlepšenie podmienok ovplyvňujúcich zdravotný stav obyvateľstva v produktívnom, ako aj v neproduktívnom veku, prostredníctvom zvyšovania kvality, efektívnosti a dostupnosti zdravotnej starostlivosti a podpory zdravia, v rámci zdravotníckej infraštruktúry.
Skvalitnenie zdravotnej starostlivosti sa postupne odrazí aj v znižovaní chorobnosti, poklesu úmrtnosti, a nepriamo to bude mať socioekonomický účinok na skvalitňovaní pracovnej sily obyvateľstva Slovenska. V socioekonomickej oblasti prínosom môže byť aj zníženie nákladov na  nemocenské výdavky a následne celkový pokles na zdravotnú starostlivosť. 
Realizáciou OPZ možno očakávať aj zvýšenie zamestnanosti, a to vytvorením nových pracovných miest.

5.	Vplyvy na chránené územia [napr. navrhované chránené vtáčie územia, územia európskeho významu, súvislá európska sústava chránených území (Natura 2000), národné parky, chránené krajinné oblasti, chránené vodohospodárske oblasti a pod.] vrátane  návrhu opatrení na ich zmiernenie
Vzhľadom na charakter strategického dokumentu možno konštatovať, že dokument nemá priamy vplyv na  navrhované chránené vtáčie územia európskeho významu alebo súvislú európsku sústavu chránených území (NATURA 2000). Ako sa predpokladá v návrhu OPZ väčšina investičných zámerov bude realizovaná v rámci zastavaného územia urbanizovaných areálov, a to najmä formou rekonštrukcie súčasných stavieb, čo znamená, že realizácia aktivít operačného programu by nemala mať výraznejšie negatívne následky na chránené územia a lokality európskeho významu. Pri niektorých typoch zdravotných zariadení sa možno stretnúť s výskytom chránených území, najmä chránených areálov, ktoré sú väčšinou reprezentované okolitými parkami. Vo všetkých projektoch, v ktorých pôjde o činnosti zaradené podľa prílohy č. 8 zákona o posudzovaní vplyvov bude realizované ich posúdenie vplyvov na životné prostredie podľa tohto zákona.

6.	Možné riziká súvisiace s uplatňovaním strategického materiálu
Vykonanou zmenou sa nezmení celkový predpokladaný vplyv strategického dokumentu. Nepredpokladá sa, že by navrhnutá zmena mohla mať významný vplyv na životné prostredie, ale takisto ani na životné prostredie z pohľadu hodnôt a zraniteľnosti zasiahnutého územia z hľadiska zvláštnych prírodných charakteristík alebo kultúrneho dedičstva, prekročených noriem kvality životného prostredia a intenzívneho využívania územia. 
Zmena strategického dokumentu spočíva v úprave finančného plánu, doplnenia ukazovateľov a formálnej úpravy textu v Operačnom programe a nedochádza tým k zmene typu podporovaných činností. Zmena nemá vplyv ani na iné plány alebo programy.

Z hľadiska rizík pre ľudské zdravie a životné prostredie sa očakáva neutrálny vplyv, keďže predmetná zmena OPZ nemení charakter podporovaných aktivít. Taktiež sa neočakáva neutrálny vplyv na kumulatívny charakter účinkov.

7.	Vplyvy na životné prostredie presahujúce štátne hranice
Vykonanou zmenou sa nezmení celkový predpokladaný vplyv na životné prostredie presahujúce hranice.

IV. DOTKNUTÉ SUBJEKTY
1.	Vymedzenie zainteresovanej verejnosti vrátane jej združení
Vzhľadom na to, že dané oznámenie sa týka zmeny OPZ, ktorý patrí k strategickým dokumentom s celoštátnym dosahom, zainteresovanou verejnosťou sú občania SR.

2.	Zoznam dotknutých subjektov
•	Ministerstvo životného prostredia SR
•	Ministerstvo dopravy, výstavby a regionálneho rozvoja SR
•	Ministerstvo financií
•	Ministerstvo práce, sociálnych vecí a rodiny SR
•	Ministerstvo hospodárstva SR
•	Ministerstvo kultúry
•	Ministerstvo vnútra SR
•	Ministerstvo obrany SR
•	Ministerstvo zahraničných vecí a európskych záležitostí SR
•	Ministerstvo školstva, vedy, výskumu a športu SR
•	Ministerstvo spravodlivosti SR
•	Ministerstvo zdravotníctva SR
•	Ministerstvo pôdohospodárstva a rozvoja vidieka SR
•	Bratislavský samosprávny kraj 
•	Trnavský samosprávny kraj 
•	Trenčiansky samosprávny kraj 
•	Banskobystrický samosprávny kraj 
•	Nitriansky samosprávny kraj 
•	Žilinský samosprávny kraj 
•	Prešovský samosprávny kraj 
•	Košický samosprávny kraj 
•	Úrad verejného zdravotníctva Slovenskej republiky
•	Rada vlády SR pre mimovládne neziskové organizácie
•	Združenie miest a obcí Slovenska

3.	Dotknuté susedné štáty
Nepredpokladá sa žiadny vplyv tohto strategického dokumentu na susedné štáty.

V. DOPLŇUJÚCE ÚDAJE

1.	Mapová a iná grafická dokumentácia
Predpokladané oznámenie neobsahuje žiadne mapové ani iné grafické dokumentácie.

2.	Materiály použité pri vypracovaní strategického dokumentu
Neboli použité žiadne materiály pri vypracovaní strategického dokumentu.

VI. MIESTO A DÁTUM VYPRACOVANIA
Bratislava, 10. máj 2013

VII. POTVRDENIE SPRÁVNOSTI ÚDAJOV

1.	Meno spracovateľa oznámenia
Mgr. Edmund Škorvaga
riaditeľ odboru programov EÚ
sekcia európskych programov a projektov
Ministerstvo zdravotníctva SR

2.	Potvrdenie správnosti údajov oznámenia podpisom oprávneného zástupcu obstarávateľa, pečiatka
Ing. Marek Brezničan
generálny riaditeľ sekcie európskych programov a projektov
Ministerstvo zdravotníctva SR